CELEX: 62008CO0535
Language: et
Date: 2009-03-26
Title: Euroopa Kohtu määrus (kuues koda), 26. märts 2009. # Maria Catena Rita Pignataro versus Ufficio centrale circoscrizionale presso il Tribunale di Catania ja teised. # Eelotsusetaotlus: Tribunale amministrativo regionale per la Sicilia - Itaalia. # Maakondlikel valimistel kandideerimise tingimused - Nõue omada elukohta asjassepuutuvas maakonnas - EÜ artikkel 17 ja EÜ artikkel 18 - Põhiõigused - Seose puudumine ühenduse õigusega - Euroopa Kohtu ilmselge pädevuse puudumine. # Kohtuasi C-535/08.

Euroopa Kohtu (kuues koda) 26. märtsi 2009. aasta määrus – Pignataro vs. Ufficio centrale circoscrizionale presso il Tribunale di Catania jt
      (kohtuasi C‑535/08)
      Maakondlikel valimistel kandideerimise tingimused – Nõue omada elukohta asjassepuutuvas maakonnas – EÜ artikkel 17 ja EÜ artikkel 18 – Põhiõigused – Seose puudumine ühenduse õigusega – Euroopa Kohtu ilmselge pädevuse puudumine
      1.                     Euroopa Liidu kodakondsus – Asutamislepingu sätted – Esemeline kohaldamisala – Puhtalt riigisiseste olukordade välistamine
            (EÜ artiklid 17 ja 18) (vt punktid 14–18, resolutsiooni punkt 1)
      2.                     Eelotsuse küsimused – Euroopa Kohtu pädevus – Piirid – Niisuguseid siseriiklikke õigusnorme puudutava vaidluse raames esitatud
            küsimus, mis ei kuulu ühenduse õiguse kohaldamisalasse – Välistamine (EÜ artikkel 234) (vt punktid 22–24, resolutsiooni punkt 2)
      Ese 
      
         
               Eelotsusetaotlus – Tribunale Amministrativo Regionale per la Sicilia – EL artikli 6, Euroopa inimõiguste konventsiooni esimese
                  protokolli artikli 3, neljanda protokolli artikli 2 ning kodaniku- ja poliitiliste õiguste rahvusvahelise pakti artikli 25
                  tõlgendamine – EÜ artiklite 17 ja 18 tõlgendamine – Niisuguste maakondlike õigusnormide kooskõla, millega Itaalia kodaniku
                  õigus valimistel kandideerimiseks on seatud sõltuvusse vastavas maakonnas elukoha omamisest.
               
            Resolutsioon
      
         
                  1.
               
               
                  
               
               
                  	EÜ artiklitega 17 ja 18 ei ole vastuolus niisugused maakondlikud õigusnormid, millega on – niisuguses olukorras nagu põhikohtuasjas
                     käsitletu – maakonna esinduskogusse kandideerimise tingimusena nähtud ette kohustus omada kandidatuuri esitamise hetkel elukohta
                     vastavas maakonnas.
                  
               
            
         
                  2.
               
               
                  
               
               
                  	Euroopa Ühenduste Kohtul puudub ilmselgelt pädevus Tribunale amministrativo regionale per la Sicilia esimesele küsimusele
                     vastamiseks.